b'\n_START_ARTICLE_\nGatt\xc5\xa1ina parkmuuseum\n_START_PARAGRAPH_\nGatt\xc5\xa1ina parkmuuseum (t\xc3\xa4ieliku nimega Riiklik kunstilis-arhitektuuriline palee-parkmuuseum ja maastikukaitseala Gatt\xc5\xa1ina) on riiklik muuseum Venemaal Leningradi oblastis Gatt\xc5\xa1ina linnas._NEWLINE_Muuseumi pindala on 146,9 hektarit ning see koosneb 18.\xe2\x80\x9319. sajandil rajatud paleedest ja parkidest._NEWLINE_Muuseumi peamised vaatamisv\xc3\xa4\xc3\xa4rsused on Gatt\xc5\xa1ina palee (ehitatud 1766\xe2\x80\x931781) ja Prioratski loss (ehitatud 1798\xe2\x80\x931799) ning nende vahel asuv Dvortsov\xc3\xb5i park koos mitmesuguste pargirajatistega._NEWLINE_2015. aasta kevade seisuga on muuseum avatud teisip\xc3\xa4evast p\xc3\xbchap\xc3\xa4evani kella 10\xe2\x80\x9318._NEWLINE_Koos muude Peterburi ja selle l\xc3\xa4hi\xc3\xbcmbruse arhitektuuriliste m\xc3\xa4lestistega kuulub muuseum UNESCO maailmap\xc3\xa4randi nimistusse.'